ANEXA 11

**SIMBOLIZAREA CONDUCTELOR DE DISTRIBUTIE GAZE NATURALE**

În scopul identificării conductelor de distribuţie a gazelor naturale şi a racordurilor din oţel, montate suprateran, acestea se marchează din 2 în 2 m cu simbolul : GNPM.

Simbolizarea conductelor de distribuţie a gazelor naturale subterane se realizează de către Executant prin inscripţii pe plăcuţe amplasate pe construcţii sau direct pe acestea, pe stâlpi sau pe alte repere fixe din vecinătate; distanţa dintre plăcuţele inscripţionate/ inscriptionarea reperelor fixe nu va fi mai mare de 30 de metri.

Pe traseele fără construcţii şi pe câmp, acolo unde nu sunt puncte fixe pentru marcarea traseului, se montează borne inscripţionate, din ţeavă sau beton, la distanţe de 150 m între ele.

Pe plăcuţe/borne se specifică următoarele caracteristici: regimul de presiune a gazelor naturale, materialul tubular al conductei (OL sau PE), distanţa măsurată pe orizontală între axul conductei şi plăcuţă/ bornă (L) şi adâncimea de pozare a conductei (h).

(Exemplu: GNPM - PE, L = 5 m, h = 0,9 m).